Անդրիաս Ղուկասյանի գործով այսօրվա նիստին փաստաբան Ինեսսա Պետրոսյանը միջնորդություն ներկայացրեց՝ տուժող Փայլակ Մնացականյանին հանել դատակոչի ցուցակից, քանի որ նա որպես տուժող ներառված է մեկ այլ քրեական գործի մեջ։ Դատավոր Վարդան Գրիգորյանը մերժեց միջնորդությունը եւ սկսեց տուժող, ոստիկանության աշխատակից Փ. Մնացականյանի հարցաքննությունը։ Նիստի սկզբին դատարանը հրապարակեց դատավորի ինքնաբացարկի միջնորդությունը մերժելու որոշումը, որը նախորդ նիստին ներկայացրել էր փաստաբան Կարեն Մեժլումյանը։